CELEX: 62008CN0517
Language: lv
Date: 2008-11-25 00:00:00
Title: Lieta C-517/08 P: Apelācijas sūdzība, ko par 2008. gada 9. septembra spriedumu lietā T-75/06 Bayer CropScience AG u.c./Komisija 2008. gada 25. novembrī iesnieguši Makhteshim-Agan Holding BV , Alfa Agricultural Supplies SA , Aragonesas Agro, SA

24.1.2009   
            
            
               LV
            
            
               Eiropas Savienības Oficiālais Vēstnesis
            
            
               C 19/19
            
         Apelācijas sūdzība, ko par 2008. gada 9. septembra spriedumu lietā T-75/06 Bayer CropScience AG u.c./Komisija 2008. gada 25. novembrī iesnieguši Makhteshim-Agan Holding BV, Alfa Agricultural Supplies SA, Aragonesas Agro, SA
   
   (Lieta C-517/08 P)
   (2009/C 19/34)
   Tiesvedības valoda — angļu
   Lietas dalībnieki
   
      Apelācijas sūdzības iesniedzēji: Makhteshim-Agan Holding BV, Alfa Agricultural Supplies SA, Aragonesas Agro, SA (pārstāvji — C. Mereu, K. Van Maldegem, advokāti)
   
      Pārējie lietas dalībnieki: Eiropas Kopienu Komisija, Bayer CropScience AG, Eiropas Augu aprūpes asociācija (EAAA), Spānijas Karaliste
   Apelācijas sūdzības iesniedzēju prasījumi:
   Apelācijas sūdzības iesniedzēji lūdz Tiesu pēc mutvārdu tiesas sēdes:
   
               —
            
            
               atcelt Pirmās instances tiesas spriedumu lietā T-75/06; un
            
         
               —
            
            
               atcelt Komisijas 2005. gada 2. decembra Lēmumu 2005/864/EK (1) neietvert endosulfānu Direktīvas 91/414/EEK (2) I pielikumā un atsaukt atļaujas šo aktīvo vielu saturošo augu aizsardzības līdzekļu ražošanai; vai
            
         
               —
            
            
               pakārtoti, nosūtīt lietu Pirmās instances tiesai atkārtotai izskatīšanai; un
            
         
               —
            
            
               piespriest atbildētājam atlīdzināt visus tiesāšanās izdevumus (ieskaitot tiesāšanās izdevumus Pirmās instances tiesā).
            
         Pamati un galvenie argumenti
   Apelācijas sūdzības iesniedzēji norāda, ka, noraidot viņu prasību atcelt Komisijas 2005. gada 2. decembra Lēmumu 2005/864/EK neietvert endosulfānu Direktīvas 91/414/EEK I pielikumā un atsaukt atļaujas šo aktīvo vielu saturošo augu aizsardzības līdzekļu ražošanai, Pirmās instances tiesa ir pārkāpusi Kopienu tiesības. It īpaši apelācijas sūdzības iesniedzēji apgalvo, ka Pirmās instances tiesa ir pieļāvusi vairākas kļūdas apelācijas sūdzības iesniedzēju situācijai piemērojamo faktisko apstākļu un tiesiskā regulējuma interpretācijā. Tā rezultātā radās vairākas kļūdas tiesību piemērošanā, to starpā:
   
               (i)
            
            
               nekonstatējot, ka ar kompetento iestāžu darbību, piemēram, kompetentām iestādēm neatliekot procesuālos termiņus, kā rezultātā radās acīmredzama kļūda vērtējumā, apelācijas sūdzības iesniedzēji tika nostādīti force majeur situācijā; un
            
         
               (ii)
            
            
               nospriežot, ka netika pārkāptas apelācijas sūdzības iesniedzēju likumīgās un procesuālās tiesības.
            
         
      (1)  OV L 317, 25. lpp.
   
      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230. 1. lpp.).